cyanic-selkie/wikianc huggingface dataset:
Լե Սալել (Արդեշի գավառ)
Տնտեսություն
2010 թվականին ուներ 190 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 67։ Ակտիվության ցուցանիշը կազմում է 64,7 %։ 123 աշխատունակ մարդկանցից աշխատել է 104 անձ (52 տղամարդ և 52 կին)։ Գործազուրկ են եղել 19 անձ (7 տղամարդ և 12 կին)։ 67 անաշխատունակներից 4-ը եղել են աշակերտներ կամ ուսանողներ, 39-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջերմաքարշ
Կատեգորիա:Փոխադրամիջոցներ
Ցամտիչայ
Ցամտիչայ (Цамтичай), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարա Կոյսու գետի աջ ափին՝ 31 կմ հեռավորության վրա։ Գետի երկարությունը 28 կմ է, ավազանի տարածքը 202 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ժուան Գամպերի գավաթ 2016
Մրցաշարին մասնակցում էին իսպանական «Բարսելոնա»-ն և իտալական «Սամպդորիա»-ն. : Սա երրորդ անգամն էր, որ իտալական «Սամպդորիա»-ն մասնակցում էր Ժուան Գամպերի գավաթի խաղարկությանը։
Հանդիպումն ավարտվել է իսպանացիների հաղթանակով` 3-2 հաշվով։ Լավագույն ֆուտբոլիստ է ճանաչվել «Բարսելոնա»-ի հարձակվող Լիոնել Մեսսին` ով դարձել է երկու գոլի հեղինակ և երրորդ անգամ ճանաչվել հանդիպման լավագույն ֆուտբոլիստ  ։
Ծանոթագրություններ
Կատեգորիա:Ֆուտբոլի մրցություններ
Վելիսցիխե (Գուրջաանի շրջան)
Վելիսցիխե (ველისციხე), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 380 մետր բարձրության վրա։ Շրջկենտրոն Գուրջաանից հեռու է 11 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 4508 մարդ, մեծամասնությունը՝ վրացիներ։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Դարչեթ
Դարչեթ (დარჩეთი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 880 մետր բարձրության վրա։ Շրջկենտրոն Գուրջաանից հեռու է 37 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 409 մարդ, մեծամասնությունը՝ վրացիներ (99,5%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Համլետ Հարությունյան (նկարիչ)
Համլետ Մագբեթի Հարությունյան (1978, օգոստոսի 6, գյուղ Ներքին Դվին), հայ նկարիչ։
Կենսագրություն
Համլետ Հարությունյանը ծնվել է 1978 թվականին Արարատի մարզի Ներքին Դվին գյուղում։
1999-2004 թվականներին սովորել է Փանոս Թերլեմեզյանի անվան գեղարվեստի ուսումնարանում։
2011 թվականից Հայաստանի և Ռուսաստանի նկարիչների միության անդամ է։
Ցուցահանդեսներ
Անհատական և խմբակային ցուցահանդեսներ է ունեցել
Արտաքին հղումներ
Կատեգորիա:Հայ նկարիչներ Կատեգորիա:1978 ծնունդներ Կատեգորիա:Օգոստոսի 6 ծնունդներ Կատեգորիա:Հայաստանի նկարիչների միության անդամներ
Որսագողություն
Պատժամիջոցներ
Կախված հանրության համար վտանգավորության աստիճանից, որսագողության համար նախատեսվում է քրեական կամ վարչական պատասխանատվություն։ Օրենքով նախատեսված կարգով քրեական կամ վարչական պատասխանատվության ենթարկվածները պարտավոր են նաև հատուցել վնասները։ Որսագողությունը արգելվել է նաև հին և միջնադարյան պետություններում (Եգիպտոս, Բաբելոն, Հռոմ, Բյուզանդիա, Իսպանիա, Ֆրանսիա, Ռուսաստան և այլն)։ Որսագողության մասին հիշատակել են Մովսես Խորենացին, Փավստոս Բուզանդը, Սեբեոսը, իսկ Մխիթար Գոշի, Սմբատ Սպարապետի դատաստանագրքերում, Հովհաննես Գ Օձնեցու «Կանոնագիրք Հայոց»-֊ում որսագողության պատժելիության մասին կան ամբողջական նորմեր։
Կատեգորիա:Որսորդություն Կատեգորիա:Անօրինական մասնագիտություններ
Ռադիոալիքների բևեռացում
Ռադիոալիքների բևեռացում, երևույթ, երբ ռադիոալիքների էլեկտրական և մագնիսական դաշտերի \vec E և \vec H լարվածությունների ուղղությունները (ընդհանուր դեպքում և մեծությունները) տարածության մեջ մնում են անփոփոխ կամ փոփոխվում են որոշակի օրենքով։
Տեսակներ
Ռադիոալիքների բևեռացումը լինում է գծային, շրջանային և էլիպսային։
Կարեն Մեսյան
Կարեն Զաքարի Մեսյան, հայ կինոօպերատոր։
Ռադիոալիքների բևեռացում
Գծային բևեռացում
Բևեռացումը գծային է, եթե բևեռացման հարթությունը ալիքների տարածման ընթացքում անշարժ է։ Այս դեպքում E վեկտորը պարբերաբար փոփոխվելով ռադիոալիքի հաճախականությանը հավասար հաճախականությամբ, մնում է ինքն իրեն զուգահեռ։ Անտենաներից շատերը առաքում են հենց այդպիսի ալիքներ։
Կարեն Մեսյան
Կենսագրություն
1951 թվականին ավարտել է Երևանի պոլիտեխնիկական ինստիտուտը։ 1956 թվականից եղել է Հայֆիլմի օպերատոր, 1973 թվականից՝ «Երևան» կինոստուդիայի օպերատոր ։ Նկարահանել է 10 խաղարկային և 40 վավերագրական ֆիլմեր ։ 1990 թվականից բնակվել է ԱՄՆ-ում ։
Ռադիոալիքների բևեռացում
Շրջանային և էլիպսային բևեռացում
Շրջանային և էլիպսային բևեռացման դեպքում E վեկտորը ռադիոալիքների հաճախականությամբ պտտվում է ալիքների տարածման ուղղությանն ուղղահայաց հարթության մեջ և իր ծայրով գծում է շրջանագիծ (շրջանային բևեռացում) կամ էլիպս (էլիպսաձև բևեռացում)։ Էլիպսային բևեռացման աստիճանը որոշվում է բևեռացման էլիպսի մեծ և փոքր առանցքների տարբերության և գումարի հարաբերությամբ։
Կարեն Մեսյան
Կենսագրություն
Լավագույն գեղարվեստական ֆիլմերից են՝
Ռադիոալիքների բևեռացում
Շրջանային և էլիպսային բևեռացում
Ռադիոալիքների բևեռացման բնույթի պարզաբանումը կարևոր է ռադիոալիքների առաքման և ընդունման համար։ Բևեռացման բնույթը փոխվում է, երբ ռադիոալիքներն անցնում են իոնացած կամ անհամասեռ միջավայրով (օրինակ,իոնոլորտում ալիքի գծային բևեռացումը կարող է փոխարկվել էլիպսային բևեռացման)։ Մագնիսական դաշտում բևեռացման հարթությունը շրջվում է։
Կարեն Մեսյան
Կենսագրություն
վավերագրական ֆիլմեր՝
Ծանոթագրություններ
Կատեգորիա:Հայ կինոօպերատորներ Կատեգորիա:1933 ծնունդներ Կատեգորիա:Հոկտեմբերի 4 ծնունդներ Կատեգորիա:Երևան քաղաքում ծնվածներ Կատեգորիա:2010 մահեր Կատեգորիա:Նոյեմբերի 7 մահեր Կատեգորիա:ՀՊՃՀ շրջանավարտներ
Ոչ մեկի հող
«Ոչ մեկի հող», տարածք է, որը չի պատկանում հակամարտող կողմերից որևէ մեկին, ովքեր այն չեն զավթում՝ վախի կամ անվստահության պատճառով։ Այս տերմինը ծագել է վիճելի տարածքի բնութագրման անհրաժեշտությունից կամ էլ մերժված ամայի տարածքից ֆեոդալական կալվածքների միջև։ Արդի ժամանակներում այն ասոցացնում են Առաջին համաշխարհային պատերազմի հետ, որպեսզի նկարագրեն երկու թշնամի համակարգերի խրամատների միջև ընկած տարածքը, որը ոչ մի կողմը չի ցանկանում հատել հակառակորդի կողմից հարձակման չենթարկվելու համար ։
Ծագում
Ըստ Ալասդեյր Փինքերթոնի, ով Լոնդոնի Հոլոուեյ արքայական համալսարանի Մարդկության աշխարհագրության մասնագետ է, այս տերմինն առաջին անգամ օգտագործել է Դոմսդի Բուքը՝ 11-րդ դարում, որպեսզի նկարագրեր Լոնդոն քաղաքի պատերից դուրս գտնվող հողակտորները ։ Անցյալում «Ոչ մեկի հող» բնութագրում էին տալիս եկեղեցու ծխական ենթակայությունից և տարբեր ֆեոդալական կալվածքների տիրապետությունից դուրս գտնվող տարածքներին ։
Առաջին համաշխարհային պատերազմ
1914 թվականի անգլո-գերմանական Սուրբծննդյան զինադադարը նպաստեց այս տերմինի համընդհանուր կիրառմանը և այսպիսով այն ավելի հաճախ հանդիպեցին պաշտոնական հաղորդագրություններում, զլմ-ների հաշվետվություններում, ինչպես նաև Բրիտանիայի արշավախմբային ուժի անդամների ներանձնային նամակագրություններում ։ Առաջին համաշխարհային պատերազմի ընթացքում «Ոչ մեկի հող»-ի երկարությունը կազմում էր 10 յարդ (մոտավորապես 915 սմ.) :
Սառը պատերազմ
Սառը պատերազմի ընթացքում «Ոչ մեկի հող»-ի օրինակ է եղել Երկաթե վարագույրին մոտ տարածքը, որը պաշտոնապես պատկանում էր Արևելյան բլոկի երկրներին, բայց ողջ Երկաթե վարագույրի երկայնքով կային չբնակեցված ամայի տարածքներ մի քանի հարյուր մետր լայնությամբ, որոնք ներառում էին դիտաշտարակներ, ականապատված տարածքներ, չպայթած ռումբեր և այլ նմանատիպ մնացորդներ։
Իսրայել-Հորդանան
1949 թվականին Իսրայելի և Հորդանանի միջև ստորագրված զինադադարի համաձայնագրերը կյանքի կոչվեցին շնորհիվ ՄԱԿ-ի 1949 թվականի ապրիլի 3-ի միջնորդության ։ Զինադադարի գծերը հստակեցվել են 1948 թվականի նոյեմբերին, որոնց միջև ընկած տարածքը բնութագրեցին «Ոչ մեկի հող» ։ Նմանատիպ տարածքներ գոյություն են ունեցել Երուսաղեմում՝ Երուսաղեմի պատերի արևմտյան ու հարավային հատվածների և Մուսրարայի միջև ։ Բացի այդ, Լաթրունի հյուսիսի ու հարավի տարածքից մի հատված ևս հայտնի էր «Ոչ մեկի հող» անվամբ, որովհետև 1948-67 թվականների ընթացքում այն չէր հսկվում ոչ Իսրայելի և ոչ էլ Հորդանանի կողմից ։
Ծանոթագրություններ
Կատեգորիա:Առաջին համաշխարհային պատերազմ Կատեգորիա:Տարածքային վեճեր Կատեգորիա:Դիվանագիտություն Կատեգորիա:Ցամաքային ռազմական գործողություններ
Պակ Հան Բյոլ
Պակ Հան Բյոլ (박한별, ), դերասանուհի և մոդել Հարավային Կորեայից։
Կենսագրություն
Լինելով Անյան արվեստի դպրոցի ուսանողուհի, Պակը ինտերնետում հրապարակել է իր լուսանկարները, դառնալով օնլայն հանրաճանաչ, քանի որ ֆիզիկապես նման էր դերասանուհի Չոն Ջի Հյոնին։ 2003 թ. նա նկարահանվում է «Պատի շշուկը 3» սարսափ ֆիլմում։
2011 թվականի դեկտեմբեր 16-ին Պակ Հան Բյոլը հանդիպում է ունեցել ռեստորանում իր կյանքի մասին գիրք հրապարակելու համար՝ «Park Han Byul’s Tip Story»:
2002 թվականից, նա հանդիպում է YG Entertainment ընկերության անդամներից Սևենի հետ (Se7en): 2011 թվականին տված հարցազրույցում, նա նշել է, որ նրանք ամուսնանալու են։ Բայց դա տեղի կունենա միայն այն ժամանակ, երբ Սևենը վերադառնա բանակից։ 2014 թվականին Նա սկսել է հանդիպել «Օրինակելի դուստր Հա Նա» դորամայի իր խաղընկերոջ հետ։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Հարավկորեացի մոդելներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Ցեմարոր
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ջիմիթ
Ջիմիթ (ჯიმითი), գյուղ Վրաստանում։ Գտնվում է Կախեթի մարզի Գուրջաանի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1205 մարդ, մեծամասնությունը՝ վրացիներ 99,8%։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Հայաստանի Բարձրագույն խումբ 2017-18 (ֆուտբոլ)
Հայաստանի Բարձրագույն խումբ 2017-18, Հայաստանի ֆուտբոլի բարձրագույն առաջնության 26-րդ մրցաշրջանը։ Մասնակցում է 6 ակումբ։ Չեմպիոնական տիտղոսը պաշտպանում է «Ալաշկերտը» ։
Մասնակից ակումբներ
Բարձրագույն խմբի 2017-18 մրցաշրջանին մասնակցում է 6 ակումբ։
Ռմբարկուներ
Տվյալներն ըստ օգոստոսի 26, 2017
Արտաքին հղումներ
Բարձրագույն խումբ 2017-2018 Կատեգորիա:2017-18 եվրոպական ֆուտբոլային լիգաներում
Ֆիկի շրջան
Ունի 3 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Ֆիկի գավառ
Գայլերի առաջնորդը (վեպ)
«Գայլերի առաջնորդը» (ֆրանսերեն՝ Le Meneur de loups), Ալեքսանդր Դյումայի վեպը գրված 1857 թվականին Գասպար Դե Շերվիլի հետ համատեղ։ Գրքի գորժողությունները տեղի են ունենում Դյումային հարազատ վայրերում, և ֆանտաստիկ պատմությունը ներկայացված է հեղինակին ինչպես պատմությունը հին ծանոթին ՝ գյուղացուն՝ Մոկին, ով գնում էր որսի Դյումայի հոր հետ։ Մոկը պատմեց դևի մասին, որը հայտնվել էր «կոշկակար Տիբոյի» կերպարանքով։ Մի անգամ կոշկակար Տիբոն եզրափակեց պայմանավորվածությունը անօրեն՝ հայտնվելով խոսող սև գայլի կերպարանքի մեջ։ Գայլը կատարեց նրա բոլոր ցանկությունները, բայց ի վերջո այն հանգեցրեց ողբերգական մահվան այն միակ կնոջը, ով սիրում էր Տիբոյին։ Վերջինս զղջում և անհետանում է, նրանից մնում է միայն գայլի մաշկը։
Գրական պատմողական աշխատանքի ժամանակը
Գրական պատմողական աշխատանքի ժամանակը սկսվել է 1780 թվականից։
Շունը (նկար, Գոյա)
«Շուն» Ֆրանցիսկո Գոյայի «Մռայլ պատմություններ»-ից մեկը, որը գրվել է 1819-1823 թվականներին։ Պատմության հեղինակային անունը հայտնի չէ։ Այս ստեղծագործությունը հայտնի է նաև «Խեղդվող շունը» և «Շան գլուխը» անուններով։
Ծանոթագրություններ
Կատեգորիա:1819 նկարներ Կատեգորիա:Ֆրանցիսկո Գոյայի նկարներ Կատեգորիա:Պրադո թանգարանի նկարներ Կատեգորիա:Իսպանիայի արվեստ
Կոստանդին Հովհաննիսյան
Կոստանդին Լևոնի Հովհաննիսյան, հայ ճարտարապետ, ճարտարապետության դոկտոր։ ՀԽՍՀ արվեստի վաստակավոր գործիչ (1961)։
Կենսագրություն
1932 թվականին ավարտել է Երևանի պոլիտեխնիկական ինստիտուտը։ Աշխատել է Ալեքսանդր Թամանյանի (1933-1934 թվականներին) և Նիկողայոս Բունիաթյանի (1934-1941 թվականներին) ճարտարապետական արվեստանոցներում։ 1932-1937 թվականներին եղել է Հայաստանի ճարտարապետների միության կազմակերպչական կոմիտեի պատասխանատու քարտուղար ։
Հեղինակ է բնակելի և հասարակական շենքերի նախագծերի։ Որպես Արին-բերդի հնագիտական արշավախմբի ղեկավար (1950-1972) պեղել և հետազոտել է Էրեբունի քաղաքի մնացորդները, նրա հիմնադրման արձանագրությունները։
Ծանոթագրություններ
Կատեգորիա:Հայ ճարտարապետներ Կատեգորիա:Խորհրդահայեր Կատեգորիա:Հայ ակադեմիկոսներ
Ցեչետլյար
Ցեչետլյար (Цечетляр), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 41 կմ հեռավորության վրա։ Գետի երկարությունը 25 կմ է,ավազանի տարածքը 80 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ցել (Ֆիխտել)
Ցել (Zell im Fichtelgebirge), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2131 մարդ ։ Զբաղեցնում է՝ 31,24 կմ² տարածք։ Պաշտոնական կոդ 09 4 75 189։
Մալահի շրջան
Մալահի շրջան (ناحية ملح), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Սալխադի գավառի հինգ շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 13,615 մարդ ։
Վարչական կենտրոնն Մալահ քաղաքն է։ Գտնվում է մարզի հարավարևելյան մասում։ Սահմանակից է հյուսիսում՝ Ալ-Մուշաննաֆի շրջան, հարավում՝ Հորդանան, արևմուտքում՝ Սալխադի և Ալ-Սուեյդայի շրջաններ։ Քաղաքն ու շրջական ավանները կազմում են 972.25 քառ.կմ տարածք։
Շրջանն ուննի 12 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝
Torre Espacio
Torre Espacio (Torre Espacio), երկնաքեր Իսպանիայի Մադրիդ քաղաքում։ Բարձրությունը 230 մետր է։ Ունի 57 հարկ։
Մալահի շրջան
Ծանոթագրություններ
Կատեգորիա:Սիրիայի շրջաններ Կատեգորիա:Սալխադի գավառ
Torre Espacio
Շինարարություն
2006 թվականի սեպտեմբերի 4-ի գիշերը շինարարության ընթացքում աշտարակի 43-րդ հարկում տեղի է ունեցել հրդեհ։ Կառույցը ոչ մի լուրջ վնաս չէր կրել, այն միայն ազդել է որոշ շինարարական նյութերի վրա ։ 2006 թվականի նոյեմբերին երկնաքերի բարձրությունը գերազանցել է Gran Hotel Baliի բարձրությանը՝ դառնալով Իսպանիայի ամենաբարձր շինությունը։ Երկնաքերի կառուցումն ավարտվել է է 2007 թվականի մարտի 19-ին։ Այդ գիշերը Մադրիդի քաղաքապետ Ալբերտո Ռուիս Գալլարդոնը ներկա եղավ միջոցառման հիշատակման արարողությանը։ 230 մետր բարձրությամբ երկնաքերը դարձավ Իսպանիայի ամենաբարձր շինությունը՝ գերազանցելով Torrespaña հեռահաղորդակցության աշտարակին։ Տորրե դե Կրիստալ մոտակա երկնաքերը բարձրությամբ գերազանցում է Torre Espacio աշտարակին ։
Խաչիկ Պողոսյան
Խաչիկ Պողոսյան (1875/1876, Կերմիր, Կեսարիայի գավառ, Անկարայի նահանգ- 1955, Հալեպ), հայ հոգեբույժ, Ազգային կենտրոնական վարչության Քաղաքական ժողովի անդամ, հասարակական և կուսակցական գործիչ։
Torre Espacio
Շինարարություն
Շենքի նախագիծը ցուցադրվել է Discovery Channelի Big Build սերիայում` երկնաքերի յուրահատուկ ձևի և արտաքինի շնորհիվ։ Այն մշակվել է ամերիկացի ճարտարապետ և Pei Cobb Freed ընկերության գործընկեր Հենրի Ն. Քոբբի կողմից և կառուցվել է OHL-ի կողմից ։ 2009 թվականին այն դարձավ Մադրիդում Մեծ Բրիտանիայի դեսպանատան նոր շենքը ։ 2010 թվականին Կանադայի դեսպանությունը նույնպես տեղափոխվեց Torre Espacio ։ Ավստրալիայի դեսպանատունը նույնպես գտնվում է այս շենքում ։
Խաչիկ Պողոսյան
Կենսագրություն
Ծնվել է 1875/1876 թվականին Անկարայի նահանգի Կեսարիայի գավառի Կերմիր գյուղում։ Նախնական կրթությունն ստացել է ծննդավայրում։ 1895-1896 թվականներին սովորել է Կ. Պոլսի Օսմանյան կայսերական բժշկական համալսարանում, բայց ուսումը կիսատ է թողել։ 1896-1901 թվականներին սովորել է Շվեյցարիայի Լոզան քաղաքի համալսարանի բժշկական ֆակուլտետում։ 1899-1900 թվականներին, լինելով բարձրագույն կարգի ուսանող, մրցույթով անցնելով, որպես ինտերն ընդունվել է Լոզանի Սըրիի հոգեբուժական կլինիկական հիվանդանոցը և, 6 ամիս մասնագիտանալով հոգեկան հիվանդությունների գծով՝ պրոֆեսոր Մահմեի երաշխավորությամբ հոգեբույժի վկայական է ստացել։ 1900-1902 թվականներին նույն հիվանդանոցում օգնական-հոգեբույժ է աշխատել։ 1902 թվականին, հրաժարվելով պաշտոնից, մի քանի ամիս գիտական ճամփորդություն է կատարել Գերմանիայում և Ֆրանսիայում։ Եղել է Շվեյ­ցա­րի­ա­յի և Փարիզի հոգեբուժական ընկերությունների անդամ։
1902 թվականին Խ. Պողոսյանը վերադարձել է Կ. Պոլիս, որտեղ իր ազգայնական հայացքների պատճառով ենթարկվել է հալածանքի, ձերբակալվել և աքսորվել իր ծննդավայր Կեսարիա։ Այնուհետև հաջողել է կրկին վերադառնալ Կ. Պոլիս։ 1902-1906 թվականներին Կ. Պոլսի սբ. Փրկիչ ազգային հիվանդանոցում օգնական-հոգեբույժ է աշխատել։ 1906-15 թվականներին նույն հիվանդանոցի հոգեբուժական բաժանմունքի հոգեբույժ, ապա՝ բաժանմունքի վարիչ է աշխատել։ Այդ բաժանմունքում տարեկան բուժվել է հոգեկան հիվանդություններով տառապող շուրջ 200 տղամարդ և 100 կին։ Որոշ ժամանակ վարել է նաև հիվանդանոցի բժշկապետի պաշտոնը։
Torre Espacio
Արտաքին հղումներ
Կատեգորիա:Իսպանիայի շենքեր և կառույցներ Կատեգորիա:Իսպանիայի ճարտարապետություն
Խաչիկ Պողոսյան
Կենսագրություն
1908 թվականին, երբ հիմնվել է հետագայում Ռամ­կա­վար ազա­տա­կան կու­սակ­ցու­թյան (ՌԱԿ) առանցքային ուժերից մեկը դարձած Հայ սահմանադրական ռամկավար կուսակցությունը (ՀՍՌԿ), անդամակցել է դրան։ 1910 թվականին Գաղատիայից ընտրվել է Կ. Պոլսի Ազգային կենտրոնական վարչության Քաղաքական ժողովի անդամ (այսինքն՝ ազգային երեսփոխան), վերընտրվել՝ 1913 թվականին։ 1910 թվականին Կ. Պոլսի Գաղատիա թաղամասի Կեդրոնական վարժարանի խնամակալության անդամ է նշանակվել։
1915 թվականի ապրիլի 11 (24) ին, ի թիվս բազմաթիվ հայ մտավորականների, ձերբակալվել և բանտարկվել է Կ. Պոլսի կենտրոնական բանտում։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ 1915 թվականի ապրիլի 12-ին, ի թիվս բազմաթիվ հայ մտավորականների, որպես ձերբակալվածներ, գնացքով տեղափոխվել են Այաշ ավանի ծայրամասի բլրի վրա գտնվող Սարըկըշլա հին զորանոց-բանտը։ Մի քանի ամիս անց ազատվել է բանտից և տանջանքներով անցնելով Այաշ-Անկարա-Հալեպ ճանապարհը, վերադարձել է Կ. Պոլիս։ Կ. Պոլսում եղել է Կոմիտասի հոգեկան առողջությամբ զբաղվող առաջին հոգեբույժը։ 1915 թվականին՝ Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։ 1918 թվականի զինադադարից հետո զորացրվել է բանակից և Կ. Պոլիս վերադարձել։ Հավանաբար 1923 թվականին տեղափոխվել է Սիրիա, բնակություն հաստատել Հալեպ քաղաքում և հոգեբույժ աշխատել։ 1925 թվականին մի խումբ ազգայնականների հետ հիմնել է Հալեպի Հայ Կարմիր խաչը։ 1935-55 թվականներին եղել է Հալեպում 1935 թ. հիմնադրված Ազգային Վերժին Կյուլպենկյան մայրանոցի (ծննդատան) խնամակալության ատենապետն ու պատվավոր նախագահը։ Եղել է շատ ճանաչված ազգային գործիչ, եռանդուն ու նվիրված կուսակցական, հարգված անձնավորություն, Հյուսիսային Սիրիայի ՌԱԿ ակումբների ղեկավարը, ՌԱԿ պաշտոնաթերթ «Եփ­րատ»-ի (Հալեպ) արտոնատերն ու տնօրենը, Բերիո (Հալեպի) թեմի Քաղաքական ժողովի ատենապետը։ Թերթերում և տարեցույցներում տպագրված բժշկական հոդվածների հեղինակ է։
Մահացել է 1955 թվականի ապրիլին Հալեպում` 80 տարեկանում։
Աղբյուր
Կատեգորիա:Հայ հոգեբույժներ Կատեգորիա:Կերմիր գյուղում ծնվածներ Կատեգորիա:1955 մահեր Կատեգորիա:Հալեպ քաղաքում մահացածներ
Ոչխարանոց
Ոչխարանոց, ոչխարները մակաղելու և պահելու տեղ՝ շինություն։ Ոչխարանոցները լինում են ընդհանուր (նախատեսվում է սեռահասակային տարբեր խմբերի համար) և մասնագիտացված (պահում են նույն սեռի և հասակի ոչխարներ) տիպերի։ Առաջինները կառուցում են սովորաբար քիչ ոչխարներ (300—400) ունեցող տնտեսություններում։ Մասնագիտացված ոչխարանոցները նախատեսվում են 800—1000 մաքու կամ 1000—1200 մատղաշի համար։ Դրանց ներսը բաժանված է սեկցիաների (ծնարան, պրոֆիլակտորիա, մատղաշի և մայր մաքու և այլնի համար)։ Ընդարձակ ոչխարանոցները ունեն օդափոխիչներ, ինքնախմոցներ, կերաբաժանիչներ, գոմաղբահավաք սարքեր և այլն։ Հարավային շրջաններում ստեղծվում են նաև առանց ծածկի կամ ծածկով փարախներ։
Կատեգորիա:Գյուղատնտեսություն Կատեգորիա:Գյուղատնտեսական կենդանիներ
Ցմուր (գետ)
Ցմուր (Цмур), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Արաչ գետի ձախ ափին՝ 6,5 կմ հեռավորության վրա։ Գետի երկարությունը 20 կմ է,ավազանի տարածքը 50,8 կմ2 է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ուստ-Կուտ (օդանավակայան)
Ուստ-Կուտ մարզային օդանավակայանը տեղակայված է Իրկուտսկի մարզում, Ուստ -Կուտ քաղաքից 10 կմ դեպի հյուսիս։ Իր չափսերով և նշանակությամբ համարվում է երրորդ օդանավակայանը Իրկուտսկ  և Բրատսկ օդանավակայաններից հետո։ Օդանավակայանի հիմնական սեփականատեր է հանդիսանում UTair Aviation JSC ընկերությունը (բաժնետոմսերի 85,57% -ով) [) :
Տեխնիկական բնութագրեր
Կառամատույցների համակարգ: Բետոնածածկ մատույց 300 մ × 100 մ (PCN 46/R/A/X/T), տեղակայված են լիցքավորման համակարգ, ավիագործակալություն, ինչպես նաև ուղղաթիռների կայանման առանձին հրապարակ։ Օդանավակայանի համալիր: Օդանավակայանը համալրված չի ուղևորների տեղափոխման կամուրջներով
'
Լուսազդանշանային համակարգ
ՕՄԻ «Firefly» // պարզեցված լուսային մոտեցումներով //
Օդանավերի ընդունված տեսակներ
Տարվա ընթացքում. ''- Լրացուցիչ համաձայնեցմամբ՝ Ան-140, Ան-148, Յակ-42, Իլ-76, Տու-134-(ձմռանը)''
Երթուղային ցանց
{|
Էլիյահու Մ. Գոլդրաթ
Էլիյահու Մոշե Գոլդրաթ (Eliyahu Moshe Goldratt, ), իսրայելացի ֆիզիկոս, որ հետագայում դարձավ բիզնես կառավարման բնագավառում հայտնի գործիչներից։ Նա ներկայացրել է բիզնես կառավարման մի շարք գաղափարներ, որոնցից ամենահայտնիներն են Սահմանափակումների տեսությունը և Նախագծի կառավարման կրիտիկական շղթայի մեթոդը ։
Նրա հայտնի գործերից են 1984 թվին հրատարակված «Նպատակը» և 1997-ին հրատարակված «Կրիտիկական շղթա» գրքերը։
Ծանոթագրություններ
Կատեգորիա:Իսրայելի տնտեսագետներ Կատեգորիա:Իսրայելի ֆիզիկոսներ Կատեգորիա:Բիզնես Կատեգորիա:Թել Ավիվի համալսարանի շրջանավարտներ Կատեգորիա:Իսրայելցի գրողներ
Ջեյմս Ռենդել Հարրիս
Ջեյմս Ռենդել Հարրիս (James Rendel Harris, ), անգլիացի գիտնական, հնէաբան, միսիոներ։ 1896 թ.-ի մարտին անգլիական «Բարեկամների ընկերությունը» Հարրիսին կնոջ՝ Ելենա Հարրիսի հետ ուղարկել է Թուրքիա՝ 1894-1896 թվականների հայկական կոտորածների և ջարդերի մասին հավաստի տեղեկություններ ստանալու, ինչպես նաև տուժած հայ բնակչությանը օգնություն կազմակերպելու նպատակով։ «Նա նամակներ Հայաստանում վերջին ջարդերի տեսարանների մասին» (1897 թ.) գիրքը կազմվել է Հարրիս ամուսինների՝ Անգլիայում իրենց բարեկամների և Թուրքիայում անգլիական ու ամերիկյան միսիոներների հետ նամակագրություններից, որոնք պարունակում են փաստական հարուստ նյութ հայերի վիճակի. 1894 թ.-ի ջարդերի, միսիոներների ցուցաբերած օգնության վերաբերյալ։ Առաջին համաշխարհային պատերազմի տարիներին Հարրիսը ընդգծված հայամետ դիրքորոշում է ունեցել, մասնակցել է ցեղասպանությունից մազապուրծ գաղթական հայերին օգնություն կազմակերպելու գործին, եղել Բրիտանահայկական կոմիտեի գործուն անդամներից։
Ծանոթագրություններ
Կատեգորիա:Անգլիացի գիտնականներ Կատեգորիա:Անգլիացի հնէաբաններ Կատեգորիա:Անգլիացի հնագետներ
Ջերմաֆիկացում
Ջերմաֆիկացում, կենտրոնացված ջերմամատակարարում՝ հիմնված ջերմաէլեկտրակենտրոններում էլեկտրական և ջերմային էներգիաների համակցված արտադրության վրա։ Ջերմաֆիկացման ցիկլով էլեկտրաէներգիայի արտադրության թերմոդինամիկական արդյունավետությունը որպես կանոն, պայմանավորված է դեպի շրջապատող միջավայր ջերմության կորստի բացառմամբ, որն անխուսափելի է կոնդենսացիոն ցիկլով էլեկտրաէներգիայի արտադրության դեպքում։ Դրա շնորհիվ էապես (40—50% ֊ով) նվազում է էլեկտրաէներգիայի արտադրման համար վառելիքի տեսակարար (1 կվաժ-ի հաշվով) ծախսը։ էլեկտրաէներգիայի և ջերմության համակցված արտադրության հաշվին ստացվում է պայմանական վառելիքի զգալի տնտեսում։
Կատեգորիա:Էներգետիկա
Կոնստանտին Գոլիցին
Կոնստանտին Գոլիցին (Константин Васильевич Голицин, ), խորհրդային ռազմա-ծովային գործիչ, ճարտարագետ, Կարմրադրոշ Բալթիական նավատորմի գլխավոր ռազմական նավահանգստի Ծովային գործարանի նավաշինական բաժնի պետ, 3-րդ կարգի ճարտարագետ- նավատորմապետ (1936) ։
Կենսագրություն
Կոնստանտին Գոլիցինը ծնվել է ծովային ինժեներական ուսումնարանի բուժակի ընտանիքում։ 1903-1906 թվականներին սովորել է Կրոնշտադտի ռեալական ուսումնարանում, 1906-1910 թվականներին` Սանկտ-Պետերբուրգի 1-ին ռեալական ուսումնարանում։ 1910-1914 թվականներին սովորել է Մոսկվայի ճարտարագիտական ուսումնարանի նավաշինական բաժանմունքում և ստացել գարդեմարին-նավաշինարարի կոչում ։ 1914 թվականի հուլիսի 16-ին Պետրոգրադում ստացել է կորպուսի նավաշինական ճարտարագետի պոդպորուչիկի կոչում։ 1914 թվականի հուլիսի 23-ին ընդգրկվել է 1-ին Բալթիական նավատորմի անձնակազմում։ 1914 թվականի օգոստոսի 3-ին ազատվել է` Ծովակալական նավաշինական գործարանում աշխատելու համար։ Եղել է «Պոլտավա» և «Գանգուտ» գծանավերի, «Բորոդինո» և «Նավարին» գծային հածանավերի շինարարի օգնական, 1917 թվականի ապրիլի 15-ին (այլ տվյալներով 1916 թվականի աշնանը)` «Ավրորա» հածանավի նորոգման աշխատանքների վարիչ ։ 1918 թվականին Ծովակալական գործարանի նավաշինական գրասենյակի ինժեներ։ 1919 թվականին «Նոր Ծովակալություն» գործարանի նավաշինական արտադրամասի վարիչ։ 1921 թվականի հունվարի 1-ից Ծովակալական գործարանի նավաշինական արտադրամասի (1924 թվականից նավաշինական բաժնի)  վարիչ և ռազմածովային ուսումնարանի դասախոս (1921 թվականի հոկտեմբերի 18-ից  մինչև 1931), 1926 թվականի հուլիսի 20-ից Բալթիկ ծովի (Կ-10) Գլխավոր ռազմական նավահանգստի գլխավոր նավաշինական ինժեներ։ 1929 թվականի հոկտեմբերի 1-ից անցել է գործառույթների իրականացման, 1930 թվականի հունվարի 8-ից` պաշտոնակատար, 1930 թվականի մարտի 19-ից հաստատվել է գլխավոր նավաշինական ինժեների պաշտոնում։ 1935 թվականի մարտի 9-ից եղել է  Կարմրադրոշ Բալթիական նավատորմի Գլխավոր ռազմական նավահանգստի նավաշինական բաժամունքի վարիչը ։ 1936 թվականի ապրիլի 11-ից կատարել է նույն բաժնի վարիչի պարտականությունները ։
Պատժամիջոցներ
Ազատվել է 1937 թվականին 43-«բ» հոդվածով ։ Ձերբակալվել է 1937 թվականի դեկտեմբերի 18-ին խմբակային գործով։ ՆԳԺԿ Հանձնաժողովի և ԽՍՀՄ Դատախազության 1938 թվականի հունվարի 17-ի որոշմամբ ՌՍՖՍՀ ՔՕ 58-7-10-11 հոդվածներով դատապարտվել է պատժի առավելագույն չափին։ Գնդակահարվել է Լենինգրադում 1938 թվականի հունվարի 25-ին։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:Խորհրդային ճարտարագետներ
Հայաստանի Առաջին խումբ 2017-18 (ֆուտբոլ)
Հայաստանի Առաջին խումբ 2017-18, Հայաստանի ֆուտբոլի Առաջին խմբի 26-րդ առաջնությունը, որը մեկնարկել է 2017 թվականի օգոստոսի 7֊ին և կավարտվի 2018 թվականի մայիսի 28֊ին։ «Բանանց 2»֊ը գործող չեմպիոնն է։
Թիմեր
Մրցաշրջանին մասնակցում է 10 թիմ, սակայն միայն 4֊ը իրավունք ունեն պայքարելու Բարձրագույն խմբի 2018-19 մրցաշրջանի ուղեգրի համար ։
Արտաքին հղումներ
Կատեգորիա:Հայաստանի Առաջին խմբի մրցաշրջաններ Առաջին խումբ 2017-18
Հոմամ Խալիլ Աբու Մուլալ ալ-Բալավի
Հոմամ Խալիլ Աբու Մուլալ ալ-Բալավին (Humam Khalil Abu-Mulal al-Balawi, ), հորդանանցի բժիշկ և եռակի գործակալ է եղել, իսլամիստ ծայրահեղականների հավատարիմ ինքնասպան ահաբեկիչ, ով իրականացրել է Չափմենի ճամբարի հարձակումը, 2009 թ. դեկտեմբերի 30-ին Աֆղանստանում Խոստի մոտ գտնվող ԿՎՀ բազայի դեմ ինքնասպան հարձակումը։
Ծածկանուններ
Աֆղանստանի անվտանգության ծառայությունը Ալ-Բալավիին տվել է Համմոն Խալիլ Աբու Մալալ ալ-Բալավի ծածկանունը ։ Արաբական «Ազգային» թերթն անվանել է նրան Հոմամ Խալիլ Մոհամադ Աբու Մալալ ։ Նա օգտագործել է նաև Աբու Դուջանա ալ-Խուրասանի կամ Դուջանահ ալ Խարասանի գրական անունները ՝  ջիհադի կայքերի համար գրելիս ։ Պակիստանի թալիբների ինքնահռչակված մամուլի քարտուղար Հաջ Յակուբը նրան անվանում էր Համման Խալիլ Մոհամեդ ։
Կենսագրությունը
Ալ-Բալավին ծնվել է Քուվեյթում 1977 թ. դեկտեմբերի 25-ին ։ Նա մեծացել է միջին խավի ընտանիքում ինը այլ երեխաների հետ, այդ թվում՝ երկվորյակ եղբայրների, ապրելով Քուվեյթում մինչև 1990 թ. Իրաքի՝ երկիր ներխուժումը, երբ նրա ընտանիքը տեղափոխվեց Հորդանան։ Նա ավարտել է Ամմանի միջնակարգ դպրոցը ։
Ալ-Բալավին վեց տարի սովորել է Թուրքիայում՝ Ստամբուլի համալսարանում՝ բժշկագիտության ֆակուլտետում, եւ ավարտել է 2002 թ. Նա նաև բժշկական վերապատրաստում է անցել Հորդանանի հիվանդանոցի համալսարանում և Իսլամական հիվանդանոցում, որը ղեկավարում էր Ամմանում Հորդանանի իսլամական եղբայրությունը։ Նա ամուսնացել էր թուրք լրագրող և թարգմանիչ Դաֆինա Բայրաքի հետ, ումից երկու երեխա է ունեցել ։ Նրանք ապրում էին Ամմանի Ջաբալ Նուժա կոչվող ցածր եկամուտ ունեցող արվարձանում ։
Ալ-Բալավին աջակցել է իսլամիստ ծայրահեղականների բռնություններին։ Թուրքիայի ազգային հետախուզական կազմակերպությունը նրան էր վերագրում Արևելյան Մեծ իսլամական ռեյդերների ճակատի հետ հարաբերությունը։ Պարզ չէ, արդյոք այս տեղեկատվությունը կիսվել է այլ հետախուզական կազմակերպությունների հետ։ Ըստ SITE Intelligence Group-ի, որը մշտադիտարկում է ծայրահեղական կայքերը, նա Ալ-Հեսբայի` իսլամիստ ծայրահեղականների կողմից կազմակերպված օնլայն-համաժողովի հայտնի համահեղինակներից էր։ Նա վարում էր նաև իր սեփական իսլամիստական բլոգը։
Ալ-Բալավին ձերբակալվել է 2007 թ. վերջին Հորդանանի անվտանգության ծառայության կողմից, և ենթադրվում է, որ նա դարձել է կրկնակի գործակալ ԱՄՆ-ի եւ Հորդանանի համար։ Ըստ արեւմտյան պետական գործիչների Ալ-Բալավին հավաքագրվել էր Հորդանանի գլխավոր հետախուզական վարչության կողմից եւ տեղափոխվել Աֆղանստան։ Հորդանանի հետախուզական ծառայությունը Մերձավոր Արեւելքում ԿՀՎ-ի ամենամոտ դաշնակիցներից մեկն է։
Ըստ հետախուզական պաշտոնյաների, Ալ-Բալավին հրավիրվել էր Չափմենի առաջադեմ օպերացիոն բազա, որպեսզի տեղեկատվություն տրամադրի «Ալ-Կաիդայի» ավագ ղեկավար Այման ալ-Զավահիրի վերաբերյալ։ Նրան հետևողականորեն չէին փնտրում, քանի որ նա ընկալվում էր որպես մի անձնավորություն, ով կարող էր ներխուժել ավագ «Ալ Քաիդայի» առաջնորդների շարքերը։ ԿՀՎ-ն վստահում էր ինֆորմատորին, և, ըստ պաշտոնատար անձանց, Հորդանանի լրտեսական գործակալությունը երաշխավորում էր նրան։
Հորդանանի զեկույցի համաձայն, Ալ-Բալավին եղել է «տեղեկատու», ով վտանգավոր եւ կարեւոր տեղեկություններ է ներկայացրել, որոնց իշխանությունները ստիպված են եղել լուրջ վերաբերվել, սակայն նա չի ներգրավվել ԿՀՎ-ում կամ Հորդանանի հետախուզական ծառայությունում։ Նա միայն հանդիսացել է «վստահելի աղբյուր», ում տրամադրած ինֆորմացիան ընդունվել է առանց որևէ հիմնավորման։
Վերջին հայտարարությունը
Ալ-Բալավին հայտնվել է իր մահվանից հետո հրապարակված տեսանյութում, որտեղ նա ասում է, որ հարձակումը կատարվել է 2009 թ. Պակիստանի «Թալիբանների» առաջնորդ Բեյթուլլա Մեհսուդի սպանության համար։
Ալ-Բալավիի կնոջ հարցաքննությունը
Ալ-Բալավի մահից հետո նրա կինը՝ Դեֆնե Բայրաքը, գրեթե հինգ ժամ հարցաքննվել է Ստամբուլի անվտանգության վարչության (թուրքական ոստիկանության) կողմից։ Բացահայտված տեղեկատվության համաձայն հարցաքննության ընթացքում առաջին հարցն այն էր, թե ինչպես էին իրենք հանդիպել միմյանց, որին նա պատասխանել է, որ իրենք հանդիպել են վեբ-կայքի զրուցարանում, որտեղ նա մուտք է գործել արաբերեն սովորելու համար։ Հայտնի են նաև, որ ԿՀՎ-ի պաշտոնյաները բերել են մի ֆայլ, որը տեղեկություններ էր պարունակում Ալ-Բալավիի և հարցաքննության ընթացքում տրվելիք հարցերի մասին, և հանձնել են այն Ստամբուլի հակաահաբեկչական մասնաճյուղի վարչությանը։ Այնուամենայնիվ, Ստամբուլի անվտանգության վարչությունը հերքեց ԿՀՎ-ի որևէ կերպ ներգրավվածությունը։ Հետագայում նա լայնածավալ հարցազրույցներ է տվել Newsweek Turkey պարբերականին և CNN-ին։ Նա նաև բողոքել է Թուրքիայում մարդու իրավունքների և ճնշվածների հետ զորակցության ասոցիացիային` լրագրողների կողմից անընդհատ անհանգստացված լինելու համար։
Հարցազրույցների ժամանակ նրա հիմնական նշանակետն այն էր, որ Ալ-Բալավին երբեք իսկապես չի աշխատել ԿՀՎ-ի կամ Հորդանանի հետախուզության համար, չի եղել նրանց գործակալը, և միայն օգտագործել է նրանց` ձևացնելով, թե աշխատում է իրենց համար։ Ալ-Բալավին հարցազրույցներում հանդես է գալիս որպես մի մարդ, ով մտահոգված էր Ջիհադի համար և մեղավոր էր զգում, որ ոչինչ չէր անում չնայած այն հանգամանքին, որ անընդհատ գրում էր թեմայի վերաբերյալ։ Նա շատ է տուժվել Միացյալ Նահանգների կողմից «իսլամական հողերի» օկուպացիայից։ Ալ-Բալավիի կինն ասում է, որ նա ցանկացել է գնալ հակամարտության գոտիներ, բայց չի կարողացել, քանի որ Հորդանանի հետախուզությունը խստորեն վերահսկում էր կասկածելի մարդկանց մուտքն այդ տարածքներ։ Կնոջ խոսքերով, նա 3 օրվա կալանքի ժամանակ չի խոշտանգվել, նրան թույլ են տվել կարդալ Ղուրան, բայց արգելել են կարդալ բարձրաձայն։ Կինն ասել է, որ շատ հավանական է, որ հարցաքննության ընթացքում Ալ-Բալավին համոզել է հետախուզական գործակալություններին եւ ձեռք է բերել հեշտությամբ Պակիստան դուրս գալու հնարավորություն։ Նա հերքում է, որ որևէ բան գիտի նրա՝ հետախուզական ծառայությունների հետ կապված լինելու մասին, սակայն խոստովանում է, որ նրա ծնողներից թաքցրել է, որ նա եղել է Պակիստանում, այլ ոչ թե Թուրքիայում։ Նա նաև արտահայտել է իր հպարտությունն ամուսնու՝ ինքնասպան հարձակման համար։
Արտաքին հղումներ
Կատեգորիա:Հորդանանի համալսարանի շրջանավարտներ Կատեգորիա:Ստամբուլի համալսարանի շրջանավարտներ Կատեգորիա:Կրկնակի գործակալներ Կատեգորիա:Հորդանանցի բժիշկներ Կատեգորիա:Հորդանանցի իսլամիստներ
Մարիա Յակոբսեն
Մարիա Յակոբսեն (Maria Jacobsen, ), դանիացի միսիոներուհի։ Կրթությամբ՝ բժիշկ։
Կենսագրություն
Հայաստանի և հայերի մասին առաջին անգամ լսել է 1895 թ. կոտորածների վերաբերյալ մի բանախոսության ժամանակ։ 1907 թ. ամերիկյան նպաստամատույց ընկերության միսիոներների հետ մեկնել է Կ. Պոլիս, այնտեղից էլ՝ Խարբերդ։ Տեսնելով հայերի տառապանքն ու որբերի անմխիթար կացությունը՝ Մարիա Յակոբսենը մյուս միսիոներների հետ (Կարեն Եփփե, Կարեն Փիթըրսոն, օրիորդ Բլեք, տիկին Կրունհակըն, Ջեսսի Հորդ և ուրիշներ) Խարբերդում, Մալաթիայում, Այնթապում և այլուր հիմնել է որբանոցներ ու հիվանդանոցներ։ 1912-1914 թթ. բարեգործական առաքելությամբ եղել է Դանիայում։ 1915 թ. նախօրեին վերադարձել է Խարբերդ, ականատես դարձել թուրքական խժդժություններին ու հայերի կոտորածներին։ 1919 թ. վերադարձել է Դանիա։ Երբ քեմալական կառավարությունը Թուրքիայից վտարել է բոլոր եվրոպական և ամերիկյան բարեգործական կազմակերպությունները. Մարիա Յակոբսենը զրկվել է այնտեղ ողջ մնացած հայերին օգնելու հնարավորությունից և, գնալով Լիբանան, զբաղվել է որբահավաքությամբ։ 1922 թ. Սայդայում բացել է «Թռչնոց բույնը» որբանոցը (որբուհիների համար)։
1928 թ. որբանոցը փոխադրվել է Բեյրութի մերձակա Ջիբեյլի ավանը։ Յակոբսենը, փրկելով, խնամելով ու հայեցի կրթելով հազարավոր որբ-որբուհիների, արժանացել է «Մամա» անվանը։
Մարիա Յակոբսենը մահացել է 1960 թ. ապրիլի 6-ին և իր ցանկության համաձայն թաղվել է «Թռչնոց բույն» որբանոցի բակում ։
2010 թ. Հայոց Ցեղասպանության թանգարան-ինստիտուտը Մարիա Յակոբսենի ժառանգներից, որպես նվիրատվություն ստացավ վերջինիս արխիվի մի մասը. անձնական իրեր, մինչ այդ չհրապարակված լուսանկարներ, զեկույցներ, բացիկներ և այլն ։
Աշխատություններ
Թողել է «Օրագրություն» հուշագրությունը (սկսվում է 1907 թ. սեպտեմբերի 7-ից և ավարտվում 1919 թ. օգոստոսի 6-ին), որը մի արժեքավոր վկայություն է թուրքերի հայատյաց քաղաքականության մասին։ «Օրագրությունը» թարգմանվել է հայերեն և հրատարակվել բնագրի հետ՝ մեկ ամբողջական հատորով, ուր զետեղված է նաև Յակոբսենի արխիվից վերցված 80 լուսանկար։
Պատկերասրահ
Լուսանկարներ Մարիա Յակոբսենի հավաքածուից.
Կապին Գրոսու
Կապին Գրոսու  (Capim Grosso), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահանգի Բաիա մարզում։ Մտնում է Ժեկիե գավառի կազմի մեջ։ Բնակչությունը կազմում է 27007 մարդ՝ 2006 թվականի տվյալներով։ Գրավում է 350,032 կմ2 տարածք։ Բնակչության խտությունը՝ 77,2 մարդ/կմ²։ Քաղաքի տոնը նշվում է մայիսի 9-ին։
Պատմություն
Քաղաքը հիմնադրվել է 1985 թվականին։
Աշխարհագրություն
Կլիման կիսաանապատային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1985 թվականին հիմնադրված բնակավայրեր
Ալմա Յոհանսոն
Գործունեություն
Որպես հայոց եղեռնի ականատես՝ Յոհանսոնը գրել է երկու գրքույկ՝ «Աքսորյալ ժողովուրդ մը» (1930 թ.) և «Հայ աքսորականներու կյանքը» (1931 թ.), որոնք վկայում են հայերի տեղահանությունների և նրանց վրա գործադրված բռնությունների մասին։
Ալմա Յոհանսոնի ու ևս չորս եվրոպացի հումանիստ կանանց կյանքի ու գործունեության մասին է պատմում 2015 թ. նկարահանված «Փրկության քարտեզ» ֆիլմը։
Ծանոթագրություններ
Կատեգորիա:Շվեդ միսիոներուհիներ Կատեգորիա:Հայոց ցեղասպանության ականատեսներ
Ցիրկիկալ
Ցիրկիկալ (Цыркикал), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ակտաշ գետի ձախ ափին՝ 130 կմ հեռավորության վրա։ Գետի երկարությունը 11 կմ է,ավազանի տարածքը 30 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Դադիանի պալատ
Դադիանի պալատ, մեգրելական Դադիանի տոհմի տիրակալների նստավայր վրացական Զուգդիդ քաղաքում։
Պատմություն
Իտալացի միսիոներ Արկանջելո Լամբերտին, որ այցելել է Վրաստան 17-րդ դարում, գրում էր, որ «իշխանն ունի ավելի քան 50 պալատ, որոնցից Զուգդիդի պալատը ամենագեղեցիկն է. այն կառուցված է շատ լավ քարից, դրա առանձնասենյակները զարդարված են պարսկական ոճով» ։
Նիկոլայ Դադիանիի` գահից հրաժարվելուց հետո (1866 թվականին) նրա քույր Սալոմեն մոր հետ մեկնեց Փարիզ, որտեղ 1868 թվականի մայիսի 18-ին ամուսնացավ մարշալ Մյուրատի թոռան` արքայազն Աշիլ Մյուրատի հետ, որը Մեգրելիա բերեց բոնապարտիստների մի քանի մասունքներ, որոնց մեջ էր նաև Նապոլեոնի երեք հետմահու դիմակներից մեկը։ Այժմ այն ցուցադրված է պատմական թանգարանում, որը զբաղեցնոմ է պալատական համալիրի մի մասը։
Թանգարան
Թանգարանը հիմնադրվել է Մեգրելիայի տիրակալ Դավիթ Դադիանիի նախաձեռնությամբ 1849 թվականին տիրակալի գանձարանի առարկաների և վրացական հնությունների հիման վրա։ Այսօր թանգարանում հավաքված են մինչև 41000 ցուցանմուշ՝ վրացական ազգային մշակույթի եզակի նմուշներ։ Դրանց մեջ են Տագիլոնյան գանձի իրերը (մ.թ.ա. 1-ին հազարամյակ), ոսկե անտիկ դիմակ, վրացական Թամար թագուհու մոր սրբապատկերը (12-րդ դար), պատմության հուշարձաններ, որոնք Վրաստան են հասել Կոստանդնուպոլսի անկումից հետո, միջին դարերի եվրոպական ռազմական զենքեր, արևմտա-եվրոպական վարպետների գեղանկարչության և գրաֆիկայի գործեր։
Պալատի շրջակայքում փռված է Զուգդիդի լայնածավալ բուսաբանական այգին, որը տնկել է Եվրոպայից կանչված այգեգործների օգնությամբ Սալոմեյի մայրը՝ Եկատերինա Ալեքսանդրովնա Ճավճավաձե-Դադիանին՝ Նինա Գրիբոյեդովայի հարազատ քույրը։ Պարտեզի մակերեսը կազմում է 26,4 հեկտար։
Սեփականության մասին հարցը
1990-ականների կեսերին մշտական բնակության համար Զուգդիդի տեղափոխվեց արքայազն Աշիլ Մյուրատի և իշխանուհի Սալոմեյի ծոռը՝ արքայազն Ալեն Մյուրատը, իր կնոջ՝ արքայադուստր Վերոնիկայի (ծննդյամբ՝ դե Շաբո-Տրամեկուր) և դստեր՝ Մաթիլդայի հետ միասին։ Նրանք հիմնեցին «Մյուրատները Վրաստանում» հիմնադրամը և փորձեցին Եվրոպական դատարանի միջոցով ստանալ Դադիանի իշխանների գույքը՝ ներառյալ պալատը։ Սակայն կա նաև վրացական «Դադիանի իշխանների պալատների փրկության» հիմնադրամ, որի ներկայացուցիչները նշում են, որ 1919 թվականին Դադիանիների ժառանգները պաշտոնապես հրաժարվել են պալատական համալիրի նկատմամբ իրենց իրավունքներից։
2007 թվականի մայիսի 26-ին Զուգդիդ այցելության ընթացքում Վրաստանի նախագահը հայտարարել է, որ աշխատանքներ են իրականացվելու Դադիանի իշխանների պալատը վերականգնելու համար։
Ծանոթագրություններ
Կատեգորիա:Զուգդիդի շրջան Կատեգորիա:Վրաստանի թանգարաններ Կատեգորիա:Սամեգրելո և Զեմո-Սվանեթի մարզի շենքեր և կառույցներ Կատեգորիա:1849 հիմնադրված թանգարաններ
Վարդիթեր Ֆելեկյան
Վարդիթեր Ֆելեկյան, հայ դերասանուհի, Սիմոն Ֆելեկյանի դուստրը , Մարի-Հրանույշ Ֆելեկյանի քույրը ։
Ֆելեկյան քույրերը բեմական գործունեությունն սկսել են 1880-ական թթ. կեսին՝ Թիֆլիսում։ Խաղացել են նաև Բաքվի հայկակական թատրոնում, հյուրախաղերով և առանձին խմբերով հանդես եկել Շուշիում, Երևանում, Ալեքսանդրապոլում, Թավրիզում, Թեհրանում։ 1904 թվականին, Եգիպտոսում կազմակերպել են թատերախումբ, 1908 թվականին ներկայացումներ տվել ԱՄՆ-ում։ Սկսած 1910 թվականից մասնակցել են պոլսահայ թատերական կյանքին, 1919 թվականին, Կ. Պոլսում կազմակերպել «Ֆելեկյան թատերախումբ» (գոյատևել է մինչև 1922 թվական)։
Վարդիթեր Ֆելեկյանն օժտված է եղել դրամատիկ դերասանուհու հարուստ տվյալներով, դերերից են՝ Կրուչինինա (Ա. Օստրովսկու «Անմեղ մեղավորներ»), Մեդեա (Սուվորինի և Բուրենինի «Մեդեա»), Մարգարիտ Գոթիե (Դյումա-որդու «Կամելիազարդ տիկինը») և այլն, որոնք երբեմն համեմատել են Սիրանույշի դերակատարումների հետ։ Օվի Սևումյանի հրավերով խաղացել է Կոստանդնուպոլսի Հայ դրամատիկ թատրոնի հետ։ 1922 թվականին Վահրամ Փափազյանի և Գրիգոր Ավետյանի հետ նկարահանվել է «Վոսփորի գեղուհին կամ ոճրագործ սերը» ֆիլմում ։
Ծանոթագրություններ
Կատեգորիա:Սփյուռքահայ դերասանուհիներ
Գոմսա Իսո Կորյուն
Գոմսա Իսո Կորյուն (1870-ական թվականներ, Գոմս - 1915, Սասուն), հայ ազգային-ազատագրական շարժման գործիչ, ֆիդայի։ ՀՀԴ կուսակցության անդամ։
Կենսագրություն
1901 թ. Գևորգ Չավուշի հետ մասնակցել է Նորշենի կռվին, 1904 թ. Սասունի ապստամբությանը. Գելիեգուզանի անկումից հետո (ապրիլի 23) իր խմբով անցել է Անդոկ լեռ, ապա իջել Մշո դաշտ և մասնակցել Կուրավուի, Գոմսի, Գոմերի, Վասպուրականում՝ Շամիրամի, Աղթամարի կռիվներին։ Վերստին գալով Տարոն՝ սերտ հարաբերություններ է հաստատել քրդերի հետ։
1905 թ. վերջից անցել է Կովկաս, եղել Բաքվում, Թիֆլիսում, Զանգեզուրում և Ղարաբաղում։ Հայ-թաթարական ընդհարումների ժամանակ (Բարգուշատում, Ղափանում, Սիսիանում, Արևիկում) կազմակերպել է շատ գյուղերի ինքնապաշտպանությունը։
1908 թ. երիտթուրքական հեղաշրջումից հետո վերադարձել է հայրենի Գոմս, որի գյուղապետն էր մինչև 1915 թ.։ Եղել է 1915 թ. Սասունի հերոսամարտի ղեկավարներից, զոհվել է մարտում։
Կատեգորիա:Հայ ֆիդայիներ Կատեգորիա:1915 մահեր Կատեգորիա:Սասուն քաղաքում մահացածներ
Չանկովսկայա
Չանկովսկայա (Чанковская), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Անդիյսկոյե Կոյսու գետի ձախ ափին՝ 61 կմ հեռավորության վրա։ Գետի երկարությունը 15 կմ է, ավազանի տարածքը 46,9 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մարի-Հրանույշ Ֆելեկյան
Մարի-Հրանույշ Ֆելեկյան, հայ դերասանուհի։
Սիմոն Ֆելեկյանի դուստրը, Վարդիթեր Ֆելեկյանի քույրը։
Ֆելեկյան քույրերը բեմական գործունեությունն սկսել են 1880-ական թթ. կեսին՝ Թիֆլիսում։ Խաղացել են նաև Բաքվի հայկակական թատրոնում, հյուրախաղերով և առանձին խմբերով հանդես եկել Շուշիում, Երևանում, Ալեքսանդրապոլում, Թավրիզում, Թեհրանում։ 1904 թվականին, Եգիպտոսում կազմակերպել են թատերախումբ, 1908 թվականին ներկայացումներ տվել ԱՄՆ-ում։ Սկսած 1910 թվականից մասնակցել են պոլսահայ թատերական կյանքին, 1919 թվականին, Կ. Պոլսում կազմակերպել «Ֆելեկյան թատերախումբ» (գոյատևել է մինչև 1922 թվական)։
Մարի-Հրանույշ Ֆելեկյանն առավելապես աչքի է ընկել կատակերգական դերերում՝ Մադամ Սան-ժեն (Սարդուի և Մորոյի «Մադամ Ման-ժեն»), Ֆրու ֆրու (Մեյլակի և Հալևիի «Ֆրու ֆրու»)։ Հանդես է եկել նաև տղամարդկանց դերերով։ Օ. Սևումյանի հրավերով Ֆելեկյան քույրերը խաղացել են Կ. Պոլսի Հայ դրամատիկի հետ։ 1922 թվականին Վարդիթեր Ֆելեկյանը նկարահանվել է Մ. Էրթուղրուլի «Վոսփորի գեղուհին կամ Ոճրագործ սերը» ֆիլմում՝ Վահրամ Փափազյանի և Գրիգոր Ավետյանի հետ։
Կատեգորիա:Հայ դերասանուհիներ
Էժեն Իզայի
Էժեն Իզայի (Eugène Ysaÿe, ), բելգիացի ջութակահար, դիրիժոր և կոմպոզիտոր, երաժշտության ուսուցիչ և համալսարանի պրոֆեսոր։
Կենսագրություն
Էժեն Իզային ծնվել է 1858 թվականի հուլիսի 16-ին, Բելգիայի Լիեժ քաղաքում։
Առաջին երաժշտական դասերը ստացել է ջութակահար և դիրիժոր հոր մոտ։ Այնուհետեև սովորել է Լիեժի կոնսերվատորիայում Դեզիրե Խեյնբերգի, Լեոն և Ռոդոլֆ Մասսարիների մոտ։ 1874 թվականին ավարտելով այն, Էժենը դեռ որոշ ժամանակ զբաղվել է Բրյուսելում՝ Հենրիկ Վենյավսկու ղեկավարությամբ և վերջապես 1876-1879 թվականներին կատարելագործել է իր վարպետությունը Փարիզում Անրի Վիյոտանի մոտ։
1880-1882 թվականներին Իզային զբաղեցրել է համերգավարի պաշտոն բեռլինյան՝ Բենյամին Բիլզերի նվագախումբում (այս պաշտոնում փոխարինելով իր հայրենակից Սեզար Թոմսոնին), այս շրջանում համերգային ուղևորության է մեկնել Սկանդինավիա Անտոն Ռուբինշտեյնի հետ։ 1883-1886 թվականներին Իզային ապրել և աշխատել է Փարիզում, որտեղ անձնական և ստեղծագործական կապեր է հաստատել ֆրանսիացի առաջատար կոմպոզիտորների հետ՝ մասնավորապես Սեզար Ֆրանկը նրան է նվիրել իր Սոնատը՝ ջութակի և դաշնամուրի համար։
1886 թվականից հաստատվել է Բրյուսելում։
1958 թվականին պատկերվել է Բելգիայի փոստային նամականիշի վրա։
Էժեն Իզային մահացել է 1931 թվականի մայիսի 12-ին, Բրյուսել քաղաքում։
Արտաքին հղումներ
Կատեգորիա:Բելգիացի դիրիժորներ Կատեգորիա:20-րդ դարի դասական կոմպոզիտորներ Կատեգորիա:Բելգիացի ջութակահարներ Կատեգորիա:Բելգիացի երաժիշտներ
Կարոլ Ռաբադի
Կարոլ Ռաբադի (Carol Rabadi, ), հորդանանցի օդաչու, Royal Jordanian ավիաընկերության աշխատակից։ 2009 թվականին եղել է արաբ կանանց առաջին թռիչքային անձնակազմի կապիտան։ Կարոլն օդային գծի հրահանգիչ է, սիմուլյատորի հրահանգիչ և A320 ինքնաթիռի օդուղին ստուգող կապիտան։
Գործունեություն
Կարոլ Ռաբադին ավիացիայի բնագավառում կարիերա սկսելու մասին մտածել է դեռ մանկուց, երբ Կիպրոս Հորդանան թռիչքի ժամանակ նստել է օժանդակ նստատեղի վրա ։ Ավիացիոն գիտությունների բակալավրի աստիճան ստացել է Ֆլորիդայի Դեյթոն Բիչ քաղաքի Էմբրի Ռիդլ ավիացիոն համալսարանից ։ Ավարտելուց երկու ամիս անց` 1999 թվականին, միացել է Royal Jordanian ավիաընկերությանը ։ 2009 թվականին Հորդանանի պատմության մեջ դարձել է երկրորդ կին կապիտանը։ Հորդանանի առաջին կին կապիտան 1985 թվականին դարձել է Թաղրիդ Ակաշեհը ։
Ծանոթագրություններ
Կատեգորիա:Հորդանանցի օդաչուներ Կատեգորիա:Կին օդաչուներ
Ձիրկոկ
Ձիրկոկ (ძირკოკი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 450 մետր բարձրության վրա։ Շրջկենտրոն Գուրջաանից հեռու է 4 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1120 մարդ, մեծամասնությունը՝ վրացիներ (99,2%)։
Ալի բին ալ-Հուսեյն
Ալի բին ալ–Հուսեյն (الأمير علي بن الحسين, ), Հորդանանի թագավոր Հուսեյն I Իբն Թալալի երրորդ որդին և նրա երրորդ կնոջ՝ թագուհի Ալիի երկրորդ երեխան։ 2011 թվականի հունվարի 6–ից    ՖԻՖԱ-ի անդամ Ասիայի ֆուտբոլի կոնֆեդերացիայի  փոխնախագահն է ։
2015 թվականի հունվարին հայտարարվել է, որ արքայազն Ալին Զեպպ Բլատերի մրցակիցն է լինելու այդ տարվա մայիսին կայանալիք ՖԻՖԱ–յի նախագահի հերթական ընտրություններին ։
Անձնական կյանք
Թագաժառանգ Ալին կրթությունը սկսել է Ամմանի Իսլամական ուսումնական քոլեջում։ Կրթությունը շարունակել է Մեծ Բրիտանիայում և Միացյալ Նահանգներում (Կոնեկտիկուտի նահանգ, Սոլսբերիի դպրոց), որտեղ հաջողություն է ունեցել սպորտում, հատկապես՝ ըմբշամարտում ։
2004 թվականի ապրիլի 23–ին թագաժառանգ Ալին ամուսնացել է CNN–ի նախկին լրագրող Ռիմ Բրախիմիի հետ, որը դիվանագետ, Աֆղանստանի Միացյալ ազգերի կազմակերպության հատուկ ներկայացուցիչ Լախդար Բրախիմիի դուստրն է ։ Ամուսնությունը հրապարակայնորեն նշվել է 2004 թվականի սեպտեմբերի 7–ին ։ Նրանք ունեն երկու երեխա․ արքայադուստր Ջալիլան (ծնվել է 2005 թվականի սեպտեմբերի 16–ին) և արքայազն Աբդուլան (ծնվել է 2007 թվականի մարտի 19–ին) ։
Արտաքին հղումներ
Կատեգորիա:Փրինսթոնի համալսարանի շրջանավարտներ Կատեգորիա:ՖԻՖԱ-ի պաշտոնյաներ
Մարտինուս Պրետորիուս
Մարտինուս Վեսսել  Պրետորիուս (Marthinus Wessel Pretorius, ), հարավաֆրիկացի քաղաքական գործիչ, Անդրիս Պրետորիուսի որդին, Հարավաֆրիկյան Հանրապետության (Տրանսվաալ) առաջին նախագահը (1857-1860 թվականներ, 1864-1871 թվականներ), Օրանժ ազատ պետության նախագահը (1860-1862)։ Եղել է Հարավաֆրիկյան Հանրապետության մասոններից ։
Կենսագրություն
Մարտինուս Պրետորիուսը բուրերի ազգային պետականության ստեղծման անձնուրաց նվիրյալներից մեկն էր, նա ուղեկցում էր հորը 1837-1838 թվականների արշավանքների ժամանակ։